כאן הסכתים

כאן הסכתים היא חטיבת הפודקאסטים של תאגיד השידור ורשת הפודקאסטים המובילה בישראל.

== היסטוריה ==
עוד לפני עליית התאגיד לאוויר, במהלך שנת 2016, הקים מנהל התוכן של חטיבת הרדיו לי-אור אברבך את חטיבת הפודקאסטים העצמית שמותגה בשם "כאן OD" כמשחק של מילים אודיו ועוד.. 

במקביל לחטיבת הפודקאסטים של כאן, התפתחו פודקאסטים גם בערוצים בחטיבות שנות כמו "כאן חינוכית" ו"כאן תרבות", עד שבפברואר 2020 הועברו כל ההסכתים של החטיבות השונות אל חטיבת הפודקאסטים – שמותגה מחדש בשם "כאן הסכתים". עורכה הראשון של "כאן הסכתים" היה רום אטיק. 

בתחילת 2021 נבחר ניר גורלי להיות העורך הראשי של החטיבה. באותה שנה צמח מאוד תחום הפודקאסטים בישראל וכאן הסכתים צמחה משמעותית אף היא ובעקבות כך נמתחה ביקורת על הצדקת קיומה של הרשת כמתחרה בשוק.<ref></ref>

== פודקאסטים ==
לרשת יש כ-150 פודקאסטים, חלקם מבוססים על תוכניות של התאגיד וחלקם עומדים בפני עצמם. רוב הפודקאסטים בנויים כסדרת פרקים קצרה סביב נושא מסוים. לחלק הקטן אשר מקבל מספר גדול של האזנות ממשיכים להתפרסם פרקים נוספים בעונה נוספת.<ref name=":0"></ref>

===הפודקאסטים המרכזים===
* שיר אחד<ref></ref> – פודקאסט דוקומנטרי העוסק בסיפורם של שירים ישראלים ומוגש לסירוגין על ידי 6 מנחים: אייל שינדלר, ניר גורלי, תומר מולוידזון, מאיה קוסובר, רום אטיק ונועם פיינהולץ.
* סיפור ביום<ref></ref> – בכל יום עולה פרק חדש של הפודקאסט, ובו קריינים ושחקנים מקריאים סיפור קצר אחר, שאורכו הוא בין 5 דקות לרבע שעה.<ref></ref>
* שירת נשים<ref></ref> – הפודקאסט נותן במה ליוצרות דתיות שרוצות להשמיע את קולן (מפני שההלכה קובעת שאסור לשמוע שירת נשים).
* הנני<ref></ref> – בכל פרק מארחת ד"ר רות קלדרון אשת או איש תרבות לשיחה על יהדות כתרבות. ההסכת הוא שיתוף פעולה בין כאן הסכתים ועלמא.
* צור ויעקבי<ref></ref> – פודקאסט קומדיה בהנחיית מתן צור ויאיר יעקבי.
* משפט חוזר<ref></ref> – עו"ד אורון שוורץ סוקר משפטים חשובים בהיסטוריה של מדינת ישראל.
* חיות כיס<ref></ref> – פודקאסט שעוסק בכלכלה דרך סיפורים ובמילים פשוטות.
* מכורים<ref></ref> – בכל פרק משוחחים המגישים עם מכור או מכורה, על הפנים הרבות של ההתמכרות לסמים וההחלמה ממנה.
* שער למונדיאל<ref></ref> – אורי לוי סוקר את הקשרים התרבותיים, החברתיים והפוליטיים של הכדורגל.
* עוד יום<ref></ref> – פודקאסט האקטואליה של כאן.
* ההסכת שאין לומר את שמו<ref></ref> – בפודקאסט שיר ראובן ודור סער - מן סוקרים את סדרת הספרים הארי פוטר. בכל פרק נסקרים מספר פרקים מהספר.
* גורי כיס<ref></ref> – גרסה מותאמת לילדים ובני נוער של חיות כיס.
* שקשוקה<ref></ref> – הסופרת גליה עוז משוחחת עם ילדים על סדרת הספרים שהפכה לסדרת טלוויזיה בכאן חינוכית.
* היסטוריה לילדים<ref></ref> – בפודקאסט יובל מלחי סוקר אישים ומאורעות היסטוריים בצורה מונגשת לילדים.
* זינוק לאתמול<ref></ref> – אוסף קטעים מהארכיון של כאן, קול ישראל ורשות השידור.
* הקרקס המטאפיזי<ref></ref> – פודקאסט שעוסק ביחס בין המימד הפיזי למטאפיזי בעיקר דרך עיסוק בשירה.
* מינהר הזמן<ref></ref> – פודקאסט בו ערן מינהר סוקר אישים ומאורעות היסטוריים מוזרים ויחודיים.
* המעבדה<ref></ref> – פודקאסט שמארח חוקרים ומשוחח איתם על תחומי המחקר שלהם.
* הקצביה<ref></ref> – פודקאסט שהוא מעין "ספין אוף" של קופה ראשית. הפודקאסט הופק בשנת 2021. מנחי הפודקאסט הם ניסים ואנטולי, דמויות הקצבים בסדרה, הלומדים תוך כדי תנועה כיצד לערוך ולהגיש פודקאסט.
* אולפן 88<ref></ref> – תוכנית האירוח השבועית של כאן 88.

== מגישים ==
בכאן הסכתים פועלים מספר מגישים ביניהם: מאיה קוסובר, רום אטיק, מתן צור, יאיר יעקבי, שאול אמסטרדמסקי, צליל אברהם, ג'רמי פוגל ואחרים.

== קישורים חיצוניים ==
* 

== הערות שוליים ==

קטגוריה:פודקאסטים
הסכתים
קטגוריה:פודקאסטים ישראליים